ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
22 ธ.ค. 2558

สรุปตลาดภาคเช้า
ตลาดภาคเช้าปรับตัวเพิ่มขึ้นเล็กน้อย ในทิศทางเดียวกับตลาดรอบบ้าน สำหรับหุ้นกลุ่มที่แกว่งตัวแรงในภาคเช้าคือกลุ่ม ICT ที่รีบาวด์จากการปรับลงลึกวานนี้ และกลุ่มที่เด่นในภาคเช้าคือกลุ่มพลังงานที่ปรับตัวบวกได้ตามแรงรีบาวด์ของราคาน้ำมันดิบ สำหรับปริมาณการซื้อขายหนาแน่นที่ระดับ 3.1 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มผันผวนในกรอบแคบ โดยดัชนี Set Index ยังถูกแรงเก็งกำไรในกลุ่ม Mobile Operator ลากขึ้นและลง สำหรับปัจจัยเด่นที่เราแนะนำให้จับตาคือ Fund Flow ของนักลงทุนต่างชาติซึ่งมีทิศทางไหลออกต่อเนื่อง และกลุ่มที่แนะนำเก็งกำไร คือกลุ่มที่ได้ประโยชน์จากผลการประมูล 4G จากความคาดหวังในการเร่งทำตลาดและจะมีการสั่งซื้อมือถือตามมา JMART SIM COM7
 
วิเคราะห์ทางเทคนิค
PCA 
ราคาปิด 3.50 บาท
แนวรับ 3.44 บาท          
แนวต้าน 3.80 บาท
กราฟ PCA อยู่ในแนวการ rebound ทางเทคนิค โดยมีโวลุ่มเพิ่มขึ้นสนับสนุนการเด้งตัวนี้ ขณะทีแท่งเทียนไต่ระดับขึ้นทดสอบแนวต้านสำคัญ 2 แนว หากสามารถยืนเหนือ 3.60 บาทได้เมื่อใด จะยืนยันการกลับตัว turnaround ในระยะ week ได้แล้ว แนะนำเก็งกำไร
 
เด็กแนว
SIM  เรื่องชักจะเป็นเรื่องขึ้นมา เมื่อคลื่น 900 Mhz  ที่ AIS หมดอายุไป และไม่สามารถประมูลกลับมาได้ในรอบ 2 นั้น ปรากฏว่ามีลูกค้าที่ใช้คลื่นนี้ของบริษัทอยู่ราว 10 ล้านราย ซึ่งเป็นผู้ใช้โทรศัพท์รุ่นเก่าที่ไม่ใช่ smart phone
ดังนั้น AIS จึงต้องหาทางรักษาลูกค้ากลุ่มนี้ไว้ให้ได้ และรองรับผู้ใช้เก่านี้ต่อไปแล้วค่อยๆ เปลี่ยนให้ไปใช้ระบบที่บริษัทมีอยู่คือ 1,800, 2,100 Mhz ให้ทันใน 90 วันไม่อย่างนั้นซิมจะดับการแก้ปัญหาที่ดีสุดคือหาโทรศัพท์ที่รองรับระบบ 900 นี้ และรองรับการปรับเข้าระบบ 1,800,2,100 ด้วย ซึ่งเป็นโทรศัพท์รุ่นธรรมดา ดังนั้น ต้องสั่งซื้อโดยเร่งด่วน และให้ลูกค้ากลุ่มนี้ทยอยมาเปลี่ยนโทรศัพท์ไป
โดย AIS แจกให้ฟรี  ราคาเครื่องราว 750 บาทรวม 10 ล้านเครื่องเศษก็มูลค่า 7,500 ล้านบาท งานนี้เจ้าใหญ่สุดที่มีความพร้อมในการขายโทรศัพท์ล็อตใหญ่ก็คือSIMจึงพอจะประเมินได้ว่าโอกาสทางธุรกิจมาเต็มๆ ส้มหล่นเบ้อเร่อ  ถ้าดีลนี้เกิดทาง SIM จ ต้องจัดส่งเครื่องให้ AIS ครบภายใน 90 วัน นั่นหมายความว่ายอดขายของ SIM ในปี 59 มี 7,500 ล้านบาทรองรับอยู่แล้ว
หากให้ net margin ซัก 10% ก็จะมีกำไรราว 750 บาท จะมี EPS ยืนพื้น 0.17 บาท ถ้าให้ PE 10 เท่าราคา SIM ก็อย่างน้อย 1.70 บาทเป็นฐานในปี 59 เลยอ่ะ มิน่าละราคาหุ้นเช้านี้สู้สุดฤทธิ์ อย่างนี้จะลิ่งมะละ
กราฟ SIM เด้งแรงมาจาก Super oversold ใน Stoch และยังมีสัญญาณการดีดตัวขึ้นต่อไปยังแนวต้านถัดไปที่ 1.40 และ 1.60 บาท นั่นหมายความว่าแนวราคาซิลลิ่งวันนี้ 1.32 บาท น่าจะผ่านไปได้  แนะนำเก็งกำไรตามแนว rebound และกำหนดจุดตัดความเสี่ยง อย่างเหมาะสมหากผิดทางหรือหลุด 1.18 บาท  